ब्रहमदग बुगती पाकिस्‍तान से भागकर स्विट्जरलैंड में रह रहे हैं। उन्‍होंने 2008 में बलूच रिपब्लिकन पार्टी का गठन किया था। उनके दादा अकबर बुगती की परवेज मुशर्रफ के कार्यकाल के दौरान हत्‍या कर दी गई थी। पाकिस्‍तान के आतंकवाद को मदद करने के सवाल पर बुगती ने कहा कि यह किसी से छुपा हुआ नहीं है कि पाकिस्‍तान प्रत्‍यक्ष और अप्रत्‍यक्ष रूप से दुनियाभर में कई आतंकी हमलों में शामिल रहा है। फिर चाहे वे हमले भारत, अफगानिस्‍तान में हो या बांग्‍लादेश में। बलूचिस्‍तान में पाकिस्‍तान के अत्‍याचारों के बारे में उन्‍होंने कहा कि अंग्रेजों से जबरदस्‍ती बलूचिस्‍तान को लेने के बाद से पाक जुलम कर रहा है। पाकिस्‍तान ने बलूच जमीन को लूटा है।